el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el hu en el el el en el en it en el en el el el en el el el el el el el el el el el el el el el el el en el en el el el el el en sv el el el el el el el el el el el el el el el el el el el el el el el el hu el el el el el el el el el el el el el el el el el el el el el el el el el el el el el el el
Η Αθλητική Ένωση Λάρισας, γνωστή κυρίως με τη σύντμηση Α.Ε.Λ., είναι ελληνικό αθλητικό σωματείο που δραστηριοποιείται στην πόλη της Λάρισας, στον ομώνυμο νομό, όπου και βρίσκονται οι έδρες των τμημάτων του. Επίσημη ημερομηνία ίδρυσής του είναι η 17η Μαΐου του 1964, όταν οι αθλητικοί σύλλογοι της πόλης Άρης, Ηρακλής, Λαρισαϊκός και Τοξότης συγχωνεύθηκαν.[2] Αγωνίζεται με χρώματα το βυσσινί και το λευκό και έμβλημά της ένα αγέρωχο άλογο σηκωμένο στα πίσω πόδια.
Ενεργά τμήματα της Α.Ε. Λάρισας
Η Αθλητική Ένωση Λάρισας διαθέτει ενεργά τμήματα ποδοσφαίρου ανδρών και γυναικών, καλαθοσφαίρισης ανδρών και γυναικών, πετοσφαίρισης ανδρών και γυναικών, καθώς και στίβου για αθλητές και αθλήτριες όλων των ηλικιακών ομάδων.[3] Επίσης οι οπαδοί της ΑΕΛ Λέγονται Monsters
Η ονομασία του ιδρυτικού σωματείου έχει υποστεί τροποποιήσεις με το πέρασμα των ετών. Το 2014 πραγματοποιήθηκε η μετονομασία του συλλόγου σε Α.Ε.Λ., όπως ονομαζόταν και πριν το 2008.[4]
Με την πάροδο του χρόνου, το έμβλημα του ιδρυτικού σωματείου έχει εξελιχθεί. Το 2014 παρουσιάστηκε η επετειακή εκδοχή του εμβλήματος για τα 50 χρόνια από την ίδρυση του συλλόγου.[5]
Επετειακό σήμα για τα 50 χρόνια
Κύριο λήμμα: Αθλητική Ένωση Λάρισας (ποδόσφαιρο ανδρών)
Ο Γιώργος Μητσιμπόνας με φίλους της ΑΕΛ πανηγυρίζουν το Πρωτάθλημα Ελλάδος (1988)
Το τμήμα ποδοσφαίρου ανδρών της Αθλητικής Ένωσης Λάρισας εδρεύει στην Λάρισα και αγωνίζεται στη Super League
Μετά από πολλές συσκέψεις και συζητήσεις πραγματοποιείται στο Δημοτικό Ωδείο Λάρισας η τελική συνέλευση των ποδοσφαιρικών σωματείων του νομού που εκτός των άλλων αποφασίζει και τη συγχώνευση των Άρη, Ηρακλή, Λαρισαϊκού, Τοξότη. Η A.E.Λ. είναι πλέον γεγονός. Τα πρώτα χρώματα της ομάδας ήταν το άσπρο και το μαύρο, αλλά μετά από νέα συνέλευση αποφασίστηκε το βυσσινί χρώμα, όπου ισχύει μέχρι σήμερα. Σαν έδρα ορίστηκε το Στάδιο Αλκαζάρ.
Η ΑΕΛ έχει κατακτήσει:
1 Πρωτάθλημα Ελλάδος: 1988[6]
2 Κύπελλα Ελλάδος: 1985, 2007
4 Πρωταθλήματα Β΄ Εθνικής: 1972-73, 1977-78, 2004-05 , 2015-16
1 Κύπελλο Γ΄ Εθνικής: 2014 (Το πρώτο που θεσπίστηκε).
1 Σούπερ Καπ Ερασιτεχνών ποδοσφαίρου Ελλάδος: 2014 (Το πρώτο που θεσπίστηκε).
2 συμμετοχές σε τελικούς κυπέλλου το 1982 και το 1984
μία δεύτερη θέση στο πρωτάθλημα το 1983
Η Α.Ε.Λ. εισέρχεται στο γήπεδο για να διεκδικήσει την πρόκριση στους "4" του Κυπέλλου Κυπελλούχων κόντρα στη Ντιναμό Μόσχας (1985)
Οπαδοί της ΑΕΛ στην Ολλανδία, στο παιχνίδι της ομάδας με την ΑΖ Άλκμααρ
Η Λάρισα έπαιξε για πρώτη φορά στην Ευρώπη τη σεζόν 1983-84 όταν αποκλείστηκε για το Κύπελλο UEFA από την Ουγγρική Χόνβεντ (2-0,0-3 παρ.) Στο κύπελλο Κυπελλούχων Ευρώπης τη περίοδο 1984-1985 έφτασε μέχρι το προημιτελικό του θεσμού για να αποκλειστεί (0-0 εντός και 0-1 εκτός) από τη Δυναμό Μόσχας.
Την αμέσως επόμενη χρονιά θα αποκλείστηκε (1-1 εντός και 0-1 εκτός) από τη πανίσχυρη και μελλοντική κυπελλούχο ΟΚ Σαμπντόρια.
Στις 20 Σεπτεμβρίου 2007 η ΑΕΛ σημείωσε τη μεγαλύτερη νίκη της σε ευρωπαϊκό επίπεδο κερδίζοντας στο Πανθεσσαλικό Στάδιο 2-0 τη Μπλάκμπερν για τα προκριματικά του κυπέλλου ΟΥΕΦΑ. Η νίκη αυτή της έδωσε την πρόκριση αφού στον επαναληπτικό αγώνα ηττήθηκε με σκορ πρόκρισης 2-1. Στη συνέχεια αγωνίστηκε σε όμιλο απέναντι στις Αλκμάρ, Νυρεμβέργη και Έβερτον.[1] Τη σεζόν 2009-2010 έγινε η πρώτη ελληνική ομάδα που συμμετείχε στο νεοσύστατο UEFA Europa League και συγκεκριμένα στο 2ο προκριματικό γύρο όπου αποκλείστηκε από την Ισλανδική ΚΡ Ρέικιαβικ με ήττα 0-2 εκτός και ισοπαλία 1-1 στο Αλκαζάρ. Τη σεζόν 2010-11 τερμάτισε 15η στη Σούπερ Λίγκα (τελικά κατατάχθηκε 14η λόγω του απευθείας υποβιβασμού του Ηρακλή) και υποβιβάστηκε στη Φούτμπολ Λιγκ.
Τα τμήματα υποδομής ποδοσφαίρου της ΑΕΛ για την αγωνιστική περίοδο 2015-΄16 απαριθμούν περίπου 220 παιδιά (συμπεριλαμβανομένης και της ομάδας νέων) ηλικίας 5 μέχρι 19 ετών. Τα γραφεία, τα αποδυτήρια και οι αποθηκευτικοί χώροι της ακαδημίας ποδοσφαίρου βρίσκονται στη Θύρα-3 του ιστορικού σταδίου «Αλκαζάρ» και η έδρα των μεγαλύτερων ηλικιακά τμημάτων τα βοηθητικά του Αλκαζάρ, τα γήπεδα «Γ. Μητσιμπόνας». Τα μικρότερα ηλικιακά τμήματα έχουν έδρα τα γήπεδα του «Athletic Hall» (όπισθεν νέου κοιμητηρίου). Προπονητές στα τμήματα υποδομής είναι οι Ιωάννης Βασιλείου (αρχιπροπονητής), Αθανάσιος Κυριιλλίδης, Βασίλειος Πάνος, Κων/νος Γούλας, Κων/νος Κολομητρούσης, Χρήστος Μιχαήλ (τερματοφυλάκων) και Τριαντάφυλλος Οικονόμου (γυμναστής φυσικής κατάστασης). Σκοποί της ακαδημίας είναι η σωστή εκμάθηση του αθλήματος, η διαμόρφωση χαρακτήρων με αρχές και η ανάδειξη ποδοσφαιριστών για την ανδρική ομάδα της ΑΕΛ.
Το Μάιο του 2014 η Ερασιτεχνική Α.Ε.Λ. ανακοίνωσε τη δημιουργία γυναικείας ποδοσφαιρικής ομάδας η οποία συμμετείχε στην πρώτη της επίσημη διοργάνωση την περίοδο 2014-15 και συγκεκριμένα στη Γ' Εθνική Κατηγορία Γυναικών.[7] Την ίδια χρονιά κέρδισε την άνοδο και την περίοδο 2015-16 αγωνίστηκε στην Β' Εθνική Κατηγορία Γυναικών, όπου και πάλι κέρδισε την άνοδο και έτσι την περίοδο 2016-17 θα αγωνιστεί στην Α' Εθνική Κατηγορία Γυναικών. Την σεζόν 2020-21 τερμάτισε στην 2η θέση του βόρειου ομίλου έτσι στον μικρό τελικό για την 3η θέση του πρωταθλήματος αντιμετώπισε τον 2ο του νότιου ομίλου όπου ήταν η Αγία Παρασκευή από την Αθήνα. Ο αγώνας έγινε στο Πανθεσσαλικό στάδιο του Βόλου από οι «βυσσινί» επικράτησαν 2-0 και πήραν το χάλκινο μετάλλιο.
Κύριο λήμμα: Αθλητική Ένωση Λάρισας (καλαθοσφαίριση ανδρών)
Η ανδρική ομάδα καλαθοσφαίρισης της Α.Ε. Λάρισας αποτελεί νομικά ένα από τα ερασιτεχνικά τμήματα του συλλόγου. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο Αλκαζάρ, χωρητικότητας 1.200 θεατών.
Σε τοπικό επίπεδο ο σύλλογος έχει αναδειχθεί τρεις φορές Πρωταθλητής της κορυφαίας κατηγορίας ανδρών της Ε.Σ.ΚΑ. Θεσσαλίας, κατά τα έτη 1999-00, 2001-02 και 2012-13. Την αγωνιστική περίοδο 2014-15 κατέκτησε το Πρωτάθλημα της Γ' Εθνικής Κατηγορίας (1ος Όμιλος Βορρά).[8]
Την τετραετία 2006-2010 η Α.Ε.Λ. έλαβε μέρος στο Πρωτάθλημα της Α1 Εθνικής Κατηγορίας Ανδρών κατόπιν συγχώνευσης αρχικά με το ανδρικό τμήμα του Γυμναστικού Συλλόγου Λάρισας (2006) [9] και κατόπιν και με εκείνο της Ολύμπιας Λάρισας (2009).[10][11] Μετά την αποτυχία παρουσίασης ανταγωνιστικής ομάδας στο αυτό κορυφαίο επίπεδο, οι τρεις σύλλογοι διασπάστηκαν, επέστρεψαν σταδιακά στα τοπικά Πρωταθλήματα και αναδιοργανώθηκαν ανεξάρτητα ουσιαστικά από το μηδέν.
Η Α.Ε.Λ. διατηρεί ενεργή Ακαδημία Καλαθοσφαίρισης για άρρενες νεαρούς αθλητές όλων των ηλικιακών ομάδων.
Η Α.Ε. Λάρισας δεν διατηρεί ενεργό τμήμα γυναικείας καλαθοσφαίρισης με συμμετοχές σε ετήσιους διαγωνισμούς. Διαθέτει ωστόσο Ακαδημία Καλαθοσφαίρισης για νεαρά κορίτσια.
Τον Ιούνιο του 2014 ανακοινώθηκε η πρόσληψη νέας ομάδας προπονητών για τις ακαδημίες, με μελλοντικό στόχο τη δημιουργία νέων ομάδων ανδρών και γυναικών.[12] Από την περίοδο 2016-17 η ανδρική ομάδα πετοσφαίρισης της ΑΕΛ αγωνίζεται στη Β΄ Εθνική.[13]
Με απόφαση του Σωματείου ανεστάλη η λειτουργία του τμήματος πετοσφαίρισης γυναικών για την αγωνιστική περίοδο 2012-13.[14] Τον Ιούνιο του 2014 ανακοινώθηκε η πρόσληψη νέας ομάδας προπονητών για τις ακαδημίες, με μελλοντικό στόχο τη δημιουργία νέων ομάδων ανδρών και γυναικών.[12] Από την περίοδο 2016-17 η γυναικεία ομάδα πετοσφαίρισης της ΑΕΛ αγωνίζεται στη Β΄ Εθνική.[15]
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το τμήμα στίβου της ΑΕΛ λειτουργεί Ως σήμερα
Προπονητής ειναι ο Ζαχαρίας Νάβας
ΤΊΤΛΟΙ 8 Πανελλήνια πρωταθλήματα στίβου 2 τίτλους σφαίρας 1 τίτλος στα 200 Μ 4 τίτλους στα 100 Μ
↑ «Νέο Καταστατικό Σωματείου». e-ael.gr. Α.Ε.Λ. Ανακτήθηκε στις 19 Απριλίου 2017.
↑ 50 χρόνια ΑΕΛ σε 50 ημερομηνίες sport24.gr
↑ «Αθλητική Ένωση Λάρισας», επίσημος ιστότοπος του συλλόγου.
↑ kosmoslarissa.gr ΑΕΛ χωρίς… 1964
↑ onsports.gr ΑΕΛ: Εορτασμοί για τα 50 χρόνια με θεατρικό και γραμματόσημο
↑ «ΠΡΩΤΑΘΛΗΜΑ ΕΛΛΑΔΑΣ (ΑΠΟ 1927-28)». Ελληνική Ποδοσφαιρική Ομοσπονδία. Ανακτήθηκε στις 24 Νοεμβρίου 2014.
↑ «Γυναικεία ομάδα απο την ΑΕΛ» Αρχειοθετήθηκε 2014-05-16 στο Wayback Machine., άρθρο στον ιστότοπο WomenSports.gr, 12 Μαΐου 2014.
↑ «Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 10 Μαΐου 2015.
↑ «"Εις σάρκαν μίαν" Γυμναστικός και ΑΕΛ», άρθρο στον ιστότοπο Contra.gr, 29 Μαΐου 2006.
↑ «Και το... όνομα αυτού, Γυμναστικός Σύλλογος Ολύμπια Λάρισας», άρθρο στον ιστότοπο In.gr, 12 Αυγούστου 2009.
↑ «Κοντά σε συγχώνευση Ολύμπια-ΑΕΛ!», άρθρο στον ιστότοπο του NovaΣΠΟΡ FM, 12 Αυγούστου 2009.
↑ 12,0 12,1 «Η Α.Ε.Λ. ξανά στα φιλέ!» Αρχειοθετήθηκε 2014-09-23 στο Wayback Machine., ανακοίνωση στον επίσημο ιστότοπο του συλλόγου.